OzLabs/hebrew-wiki-articles huggingface dataset:
שילה שרפילוס-מקורמיק

שילה שרפילוס-מקורמיק (באנגלית: Sheila Cherfilus-McCormick; נולדה ב-25 בינואר 1979) היא פוליטיקאית אמריקאית, המייצגת את מחוז הקונגרס ה-20 של מדינת פלורידה בבית הנבחרים של ארצות הברית. שרפילוס-מקורמיק נבחרה אל הקונגרס ה-117 של ארצות הברית בבחירות מיוחדות שנערכו בעקבות מותו של נציג המחוז המכהן אלסי הייסטינגס באפריל 2021.

== ביוגרפיה ==
שרפילוס-מקורמיק נולדה ברובע ברוקלין שבניו יורק לזוג הורים מהאיטי, וגדלה בקווינס. היא עברה לפלורידה בגיל 13 כדי לשם לימודיה התיכוניים. היא קיבלה תואר ראשון במדע המדינה ובממשל מאוניברסיטת הווארד, ותואר שני במשפטים מבית הספר למשפט של אוניברסיטת סנט תומאס. בתום לימודיה הגבוהים שימשה שרפילוס-מקורמיק כמנהלת מיזמים ברשות התחבורה הציבורית של ניו יורק. בשנים 1999–2007 עבדה כסגנית נשיא לענייני תפעול בחברה "Trinity Health Care Services, Inc". מאז היא עבדה כמנכ"לית "Trinity Health".

בבחירות 2018 התמודדה שרפילוס-מקורמיק על ייצוג מחוז הקונגרס ה-20 של פלורידה בבחירות המקדימות של המפלגה הדמוקרטית מול אלסי הייסטינגס. ביום הפריימריז, שהתקיים ב-28 באוגוסט 2018, הפסידה ביחס של 73.6%–26.4%. היא הודיעה שתשוב להתייצב מולו בבחירות 2020. את התנגדותה להייסטינגס נימקה בדאגות אתיות שונות העומדות בפניו וכן את מצבו הבריאותי. גם בפריימריז זה הפסידה לאחר שגרפה 30.7% בלבד מהקולות.

ב-6 באפריל 2021 נפטר הייסטינגס בעודו חבר בית הנבחרים האמריקאי. שרפילוס-מקורמיק שוב העמידה עצמה כמועמדת בבחירות המיוחדות שהתקיימו בעקבות המוות המפתיע. במהלך מסע הבחירות הלוותה שרפילוס-מקורמיק 3.7 מיליון דולר אמריקאי למטה הבחירות שלה. את מצע הבחירות שלה ביססה על מדיניות פרוגריסיבית כגון "מדיקר לכול", גרין ניו דיל והכנסה בסיסית אוניברסלית בת אלף דולר בחודש. הקמפיין שלה נתמך בידי "Brand New Congress", ארגון פרוגריסיבי שתמך גם בפוליטיקאיות בהן אלכסנדריה אוקסיו-קורטז ורשידה טליב, חברות הסקווד.

לאחר ספירה חוזרת של הקולות בפריימריז של הבחירות המיוחדות, הוכרז כי שרפילוס-מקורמיק ניצחה את דייל הולנס בהפרש של חמישה קולות בלבד. ב-11 בינואר 2022, יום הבחירות המיוחדות, גברה בקלות על ג'ייסון מרינר, מועומד המפלגה הרפובליקנית, ונבחרה אל הקונגרס ה-117 של ארצות הברית. היא הדמוקרטית הראשונה ממוצא האיטי שנבחרה לקונגרס האמריקאי, והשנייה בסך הכול לאחר מיה לאב הרפובליקנית.

היא הושבעה לקונגרס והחלה את כהונתה ב-18 בינואר 2022.

== קישורים חיצוניים ==

* 

* 

== הערות שוליים ==

קטגוריה:חברות בית הנבחרים של ארצות הברית מפלורידה
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:אפרו-אמריקאיות חברות בית הנבחרים של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אפרו-אמריקאים חברי בית הנבחרים של ארצות הברית
קטגוריה:בוגרות אוניברסיטת הווארד
קטגוריה:בוגרי אוניברסיטת הווארד
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
קטגוריה:ניו יורק: אישים
קימנלאקסו

קימנלאקסו (בפינית: Kymenlaakso; בשוודית: Kymmenedalen) הוא אזור בפינלנד הגובל באזורים של אוסימה, פייט-המה, דרום סאבו, דרום קרליה ורוסיה. פירוש שמו הוא "עמק קימי". הנהר קימי הזורם בו הוא אחד הנהרות הגדולים בפינלנד, עם אגן ניקוז של 11% משטחה של פינלנד. לעיר קוטקה, עם 51,000 תושבים, נמל היבוא החשוב ביותר בפינלנד.<ref></ref>

ימין
קימנלאקסו היה אחד האזורים התעשייתיים הראשונים של פינלנד. הוא הפך לאזור החשוב ביותר לתעשיית עיסת הנייר בפינלנד. מאז סוף המאה ה-20 נסגרו מפעלים רבים, ונרשמה אבטלה וירידה באוכלוסייה.

== היסטוריה ==
במאה ה-17, אזור קימנלאקסו היה שייך למחוז ויבורג וסאבונלינה של האימפריה הקולוניאלית השוודית. לאחר המלחמה הצפונית הגדולה, בהסכם ניסטאד ב-1721, חלק גדול מהמחוז נפל לידי האימפריה הרוסית. לאחר הסכם אובו ב-1743, הועבר הגבול בין האימפריות לנהר קימי, ובשפך שלו עבר הגבול לאורך הקצה המערבי ביותר של השפך.<ref></ref>

160x160 פיקסלים

== אוכלוסייה ==
נכון ל-2021 מתגוררים באזור כ-162 אלף תושבים.

האזור מחולק לתת-אזור קואובולה ותת-אזור קוטקה-המינה. אוכלוסיית תת-אזור קואובולה היא 95,203 (נכון ל-30 בנובמבר 2009) ואוכלוסיית תת-אזור קוטקה-המינה היא 87,245 (נכון ל-30 בנובמבר 2009).

בשל ההתאגדות העירונית בשנת 2009, קואובולה היא הרשות המקומית הגדולה ביותר בקימנלאקסו מבחינת שטח ואוכלוסייה, עם כ-88,000 תושבים. הרשות המקומית עם האוכלוסייה השנייה בגודלה היא העיר קוטקה, שבה מתגוררים כ-55,000 איש.<ref></ref>
{| class="wikitable" style="text-align: right;"
! style="background-color:#C0D9D9" |שנה
! style="background-color:#C0D9D9" |1980
! style="background-color:#C0D9D9" |1985
! style="background-color:#C0D9D9" |1990
! style="background-color:#C0D9D9" |1995
! style="background-color:#C0D9D9" |2000
! style="background-color:#C0D9D9" |2005
! style="background-color:#C0D9D9" |2010
! style="background-color:#C0D9D9" |2015
! style="background-color:#C0D9D9" |2019
! style="background-color:#C0D9D9" |2020
|-
|אוכלוסייה 
|
|
|
|
|
|
|
|
|
|
|-
|}

== ערים באזור ==
אזור קימנלאקסו מורכב משש רשויות מקומיות, מתוכן שלוש בעלות מעמד של עיר (מסומנות בהדגשה).
* קוטקה (אוכלוסייה: 51,603)
*המינה (אוכלוסייה: 19,844)
*פיהטה (אוכלוסייה: 5,150)
*וירולהטי (אוכלוסייה: 3,087)
*מייהיקלה (אוכלוסייה: 1,852)
*קואובולה (אוכלוסייה: 81,141)

== קישורים חיצוניים ==

* 

== הערות שוליים ==

קטגוריה:פינלנד: אזורים
ג'ושוע כהן

ג'ושוע ארון כהן (באנגלית: Joshua Aaron Cohen; נולד ב־6 בספטמבר 1980) הוא עיתונאי וסופר יהודי-אמריקאי שנודע בעיקר בזכות ספריו "ויץ" (2010), "ספר המספרים" (2015) ו"הנתניהוז" (2021), רומן בדיוני המגולל את סיפור המפגש בין מבקר הספרות הרולד בלום לבנציון נתניהו, אביו של בנימין נתניהו, עליו זכה בפרס פוליצר.

== ביוגרפיה ==
כהן גדל באטלנטיק סיטי, ניו ג'רזי, בה למד עברית. אחרי לימודי התיכון למד תואר ראשון בקומפוזיציה בבית הספר מנהטן למוזיקה.

== קריירה מקצועית ==
הוא תרגם לאנגלית מספר יצירות מעברית ומגרמנית. בין השנים 2001 ל-2006 התגורר בערים שונות במזרח אירופה במסגרת עבודתו כעיתונאי למגזין היהודי הוותיק "הפורוורד".
כיום מתגורר בברוקלין.

כהן שימש בעבר כמבקר הספרות של כתב העת "הארפרז". מסות מפרי עטו התפרסמו בין היתר ב"ניו יורק טיימס", ב"לונדון רוויו אוף בוקס" ובמגזין "n+1".

ב-2015 כתב את "PCKWCK" בהמשכים באינטרנט במשך חמש שעות מדי יומן, תוך כדי קבלת תגובות מהגולשים.

כהן היה מעורב בכתיבת הספר "תיק אישי", האוטוביוגרפיה של אדוארד סנודן. כהן התגורר ברוסיה כשמונה חודשים, במהלכם סייע לסנודן לכתוב את זיכרונותיו.

=== ספרו "הנתניהוז" ===

ב-2021 פרסם כהן את "הנתניהוז: אפיזודה שולית ובסופו של דבר אף זניחה בתולדות משפחה מפורסמת מאוד", המגולל את סיפור המפגש בין הרולד בלום להיסטוריון בנציון נתניהו, אביו של בנימין נתניהו, כאשר בנציון נתניהו חיפש עבודה באוניברסיטת קורנל ב-1959 ובלום נתבקש לשפוט את מועמדותו. כהן טוען כי שמע את הסיפור מבלום עצמו לפני שמת, והחליט להפוך את הסיפור לאלגוריה על יחסי ישראל ויהדות ארצות הברית. בספר מופיעים בשמותיהם בנציון נתניהו, אשתו צילה ושלושת בניהם הקטנים – יוני נתניהו, בנימין נתניהו ועדו נתניהו.
"הנתניהוז" ראה אור בהוצאת "הבה לאור" לאחר שמספר הוצאות לאור בישראל חששו לתרגמו.

== פרסים והוקרה על ספריו ==
הרומנים של כהן זכו להכרה ולפרסים רבים. ב-2017 מגזין "גרנטה" הכתיר את כהן כאחד מהסופרים האמריקניים הצעירים הטובים ביותר של העשור.
* "ויץ" - נבחר לספר הטוב ביותר של 2010 על ידי "הווילג' ווייס".
* "ארבע הודעות חדשות" - נבחר לספר הטוב ביותר של 2012 על ידי "הניו יורקר".
* "ספר המספרים" - נבחר לספר הטוב ביותר לשנת 2015 על ידי "הוול סטריט ג'ורנל", "NPR" ו"ניו יורק מגזין".
* "הנתניהוז" - פרס פוליצר 2022, אחד מעשרת הספרים הטובים של 2021 על ידי הוול סטריט ג'ורנל, אחד מ-100 הספרים הראויים לציון של 2021 על ידי הניו יורק טיימס, אחד מ-24 הרומנים הטובים של 2021 על ידי "הטיימס" של לונדון, הרומן הטוב ביותר של 2021 על ידי "הטלגרף" ואחד מ-20 הספרים הטובים של השנה על ידי "ניו סטייטסמן".

בראיון שהעניק ללוס אנג'לס רוויו אוף בוקס, מבקר הספרות הרולד בלום טען כי "ספר המספרים" של כהן הוא אחד מארבעת הספרים הטובים ביותר שנכתבו על ידי יהודים בארצות הברית, יחד עם ספריהם של הנרי רות', נתנאל וסט ופיליפ רות': "ספר המספרים הוא עוצמתי עד כדי זעזוע. אינני יכול לחשוב על שום דבר על ידי אף אחד בדור שלך שהוא עד כדי כך רלוונטי להפחיד וכתוב בכזו רהיטות מתמשכת".

==חיים אישיים==
בשנת 2023 נישא לעיתונאית הישראלית לי ירון.

== קישורים חיצוניים ==

* 

* 
* 
* 
* נועם תירוש, [https://www.panas.org.il/post/השבר-הכפול-של-יהודי-ארצות-הברית "השבר הכפול של יהודי ארצות הברית"], על הנתניהוז, פנס מוסף לביקורת ספרות, פברואר 2022
* 
* 
* 
* 
* 
* 

==הערות שוליים==

קטגוריה:זוכי פרס פוליצר: סיפורת
קטגוריה:עיתונאים יהודים אמריקאים
קטגוריה:סופרים יהודים אמריקאים
קטגוריה:בוגרי בית הספר מנהטן למוזיקה
קטגוריה:אמריקאים שנולדו ב-1980
גיל וייס

גיל וייס (נולד ב-22 במרץ 1983) הוא שחקן תיאטרון וטלוויזיה ישראלי.

== ביוגרפיה ==
וייס נולד בפתח תקווה, שם למד במגמת תיאטרון בתיכון "אחד העם".

וייס בוגר בהצטיינות של בית הספר למשחק "בית צבי" לשנת 2009.

== קריירה ==
=== בתיאטרון ===
ב-2010 הצטרף לתיאטרון חיפה ושיחק בהצגה "הדודה של מנש".
ב-2011 הקים ביחד עם מספר בוגרים נוספים של "בית צבי" את תיאטרון תהל – התיאטרון לקהילה הגאה, ובמהלך השנים הראשונות לפעילותו היה למעשה המנהל האומנותי של התיאטרון והשתתף במקביל במספר הפקות שהתיאטרון העלה, ביניהן:
* 2011 – בעקבות הזמן האבוד, סיפור אהבה בשלושה פרקים, לצאת נקי
* 2012 – מלאכים באמריקה
* 2013 – הכול אודות אמא, קוק, נשארה רק המועקה
* 2014 – מלכודת מוות
* 2015 - R&J
במקביל השתתף בהפקות של תיאטרונים נוספים:
* 2010 - הדודה של מנש (תיאטרון חיפה)
* 2011 – הוכחה (הספרייה) (עליה היה מועמד לפרס השחקן המבטיח)
* 2013 – כטוב בעיניכם (המדיטק בשיתוף בית לסין), המלאך (בית לסין)
* 2015 – צורה לאהבה (הספרייה), נפש יהודי (הספרייה)
* 2016 - איבנוב (הקאמרי)
* 2017 – שירות לקוחות (הספרייה)
* 2022 - דניאל, בעלי (הבימה בשיתוף עם תיאטרון המשולש)
בשנת 2018 החל להופיע בהצגות של תיאטרון יידישפיל, ביניהם:
* 2018 – המכשפה
* 2020 - אמא יהודייה בעשרה שיעורים, עלמה ורות
* 2021 – תפילה - עיבוד עכשיוי ל"טוביה החולב"
* 2022 - עם רגל אחת במטוס

=== בסדרות טלוויזיה ובקולנוע ===
* 2013 - בתפקיד אורח בסרט "מנתק המים"
* 2016 - בתפקיד אורח בסרט "ילד טוב ירושלים"
* 2018 - בסדרה "אילת" בתפקיד אסי תשר.
* 2019 - בסרט "סוף האהבה" בתפקיד ענר.
* 2020 - במספר סדרות טלוויזיה לילדים ונוער, ביניהן:
כפולה (עונה 5) בתפקיד צור יגאל, מורובוט בתפקיד אלעד שקד, פלמ"ח בתפקיד משה דיין, בת אל הבתולה בתפקיד עמית.
* בשנת 2021 השתתף בסדרות מצולמים (עונה 2) בתפקיד אוראל, ובסדרת הנוער שקשוקה בתפקיד תומר.

בנוסף השתתף בתפקידי אורח במספר תוכניות נוספות, כגון: הקלמרים, תאג"ד, סברי מרנן, הבאר, נורמלי, לאבד את אליס, שכונה, אנדרדוגס ועוד
* 2022 - שקשוקה (עונה 2) בתפקיד תומר.
"המתחם ה-25", בתפקיד עוז השוטר והסגן של האבא המאמץ של יוני. "ברדק" כשחקן משנה.

=== פעילויות נוספות ===
בשנת 2020 עלה גיל בסדרת רשת של "עשה זאת בעצמך" (ע.ז.ב) – פארודיה על סרטי DIY שמעלים אנשים לא מקצועיים לרשת, בה הוא אירח שחקנים אורחים בכל פרק, ביניהם אניה בוקשטיין, עומר חזן, קים אור אזולאי ועוד.

== קישורים חיצוניים ==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי גימנסיה אחד העם (פתח תקווה)
קטגוריה:בוגרי בית צבי
קטגוריה:ישראלים שנולדו ב-1983
וינטג' (להקה)

וינטג (ברוסית: Винтаж) היא להקת פופ רוסית שנוסדה ב-2006 על ידי הזמרת אנה פלטניובה והזמר, המלחין ומפיק הסאונד אלכסיי רומנוף .

מאז הקמתה, הוציאה הלהקה שישה אלבומי אולפן. הלהקה גם הוציאה 25 סינגלים לרדיו, שבעה מהם הגיעו לראש מצעד הרדיו הרוסי, כשהיא מחזיקה במקום הראשון במשך 23 שבועות בסך הכל<ref>https://www.tophit.ru/cgi-bin/artinfo.cgi?id=17316</ref>. וינטג' הפכה ללהקה בעלת הרוטציה הגבוהה ביותר מאז תחילת מצעדים ברדיו הרוסי. במשך שנתיים ברציפות, הלהקה הייתה בין חמשת האמנים בעלי הרוטציה הגבוהה ביותר, ובשנת 2009 תפסה את המקום הראשון<ref>https://tophit.ru/airplay_artists.shtml</ref>.

הסגנון המוזיקלי של הלהקה נהיה יורו-פופ, מעורב בסגנונות מוזיקה שונים (אלקטרוניקה, דאנס-פופ, פופ פסיכדלי וכו'), בו הוצגו אלמנטים הן מהמוזיקה הקלאסית והן מדימויים של תרבות פופולרית רוסית וזרה בהשראת מדונה, מייקל ג'קסון, אודרי הפבורן, סופיה לורן, אווה פולנה ואניגמה.

ב-2011, 2012 ו-2013 וינטג' הוכרה כלהקה הטובה ביותר בטקס פרסי ZD על פי העיתון הקומסומולץ המוסקבאי .

==קישורים חיצוניים==

* 

==הערות שוליים==

קטגוריה:להקות רוסיות
קטגוריה:להקות פופ רוסיות
Melophobia

Melophobia הוא אלבום רוק של הלהקה האמריקאית "Cage The Elephant". האלבום כולל רצועה המורכבת מ-10 שירים, ואורכו 37 דקות ו-23 שניות. זהו אלבום האולפן השלישי של הלהקה, והוא הוקלט על ידי חברת התקליטים RCA בהפקתו של ג'יי ג'ויס. האלבום הוקלט בין 2012 ל-2013, ויצא לאור ב-8 באוקטובר 2013.

האלבום זכה לשבחי המבקרים, הועמד לפרס גראמי לאלבום האלטרנטיבי הטוב ביותר וזכה גם להצלחה מסחרית בקרב הקהל עם מכירות גבוהות.

== תיאור כללי ==
משמעות שם האלבום בשפה האנגלית, "Melophobia", היא פוביה ממוזיקה. הלהקה איננה התייחסה אל המונח בפשוטו כמשמעו, אלא חשבה עליו כעל "פחד ליצור מוזיקה כדי להקרין דימוי עצמי מתוכנן מראש של מוזיקה אינטלקטואלית או אמנותית או פואטית, במקום פשוט להיות אנשי תקשורת ישירה". לכן, במהלך עשיית האלבום חברי הלהקה הרחיקו עצמם מהאזנה להשפעות המוזיקליות שלהם במטרה ליצור מוזיקה ייחודית להם שתהיה עצמאית ככל הניתן. הסולן מאט שולץ ראה בהקלטה מעין "קרב" בניסיון "להישאר שקוף ולהישאר כנה", וסיפר כי אמירתו של המוזיקאי אייזק ברוק לפיה "אם אתה לא קצת נבוך לשיר את המילים, אתה כנראה לא כותב שיר טוב", השפיעה עליו. שולץ הוסיף וציין כי זה האלבום האישי ביותר שלו, וכי הוא מתעסק בו בבדידות ובדיכאון כמעין טיפול פסיכולוגי. במהלך הכתיבה, שולץ שרטט ציור עבור כל שיר כעזר ויזואלי.

"Come a Little Closer" נכתב בהשראת בוקר בו שולץ התעורר במלון בסאו פאולו וצפה מן החלון בזריחה מעל הפאבלות, כשבתחילה מצא את סגנון הבנייה דומה לקן נמלים אך אחר כך החל לתהות מה מרגישה כל נשמה בכל רובע, בין אם זה שברון לב, אהבה, אובדן או שמחה. "Telescop" היווה פריצת הדרך של שולץ בכל הנוגע לכנות, כשהוא ביסס את השיר על דיכאון שחווה לאחר ששב לביתו מסיבוב הופעות וחש בדידות וריקנות כואבים וקשים. הגיטריסט בראד שולץ ציין כי "It's Just Forever" הוא סיפור אהבה קיצוני, על גבר ואישה שאוהבים אחד את השנייה כל כך עד שזה "מצמרר". "Take It or Leave It" עוסק בהתחייבויות הדרושות בזוגיות, והשיר נכתב בהשראת "Heart of Glass" של הלהקה בלונדי. "Cigarette Daydreams" עוסק בניסיון לגבש זהות עצמית, ברקע כאב של שברון לב.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי Cage The Elephant
קטגוריה:אלבומי אינדי רוק
קטגוריה:אלבומי חברת RCA רקורדס
יחסי קניה – רפובליקת סהרה הערבית הדמוקרטית

יחסי קניה–רפובליקת סהרה הערבית הדמוקרטית הם היחסים הבילטרליים בין רפובליקת קניה לרפובליקת סהרה הערבית הדמוקרטית.

==היסטוריה==
במרץ 2005 קיבל נשיא קניה מוואי קיבאקי את כתב אמנתו של שגריר רפובליקת סהרה הערבית הדמוקרטית בקניה. עם זאת, באוקטובר אותה שנה, ממשלת קניה הקפיאה זמנית את היחסים הדיפלומטיים בין שתי המדינות.

בפברואר 2014 רפובליקת סהרה הערבית הדמוקרטית פתחה שגרירות בניירובי. בטקס השתתפו שר החוץ של סהרה המערבית, סגן נשיא קניה לשעבר קלונזו מוסיוקה ודיפלומטים נוספים. מר בה מד הוסמך כשגריר. בעקבות כך, נוצר משבר דיפלומטי בין מרוקו (הטוענת לשליטה על סהרה המערבית) לקניה.

==נציגויות דיפלומטיות==
* רפובליקת סהרה הערבית הדמוקרטית מחזיקה שגרירות בניירובי, בירת קניה.
* קניה אינה מיוצגת בסהרה המערבית, הן בדרג השגרירות והן בדרג הקונסולרי.

==ראו גם==
* יחסי מרוקו–קניה
קוג'י יאמאזאקי

הרמטכ"ל [[אביב כוכבי מארח את יאמאזאקי בקריה, יוני 2019]]
קוג'י יאמאזאקי (ביפנית: 山崎 幸二; נולד ב-16 בינואר 1961) הוא איש צבא יפני בדימוס שכיהן כראש המטה הכללי של צבא יפן.

==ביוגרפיה==
יאמאזאקי למד במחלקה להנדסה אזרחית באקדמיה להגנה לאומית של יפן וסיים את לימודיו במרץ 1983. ב-1995 הוא השתתף בקורס CO-OP המשותף לצבא יפן ולצבא ארצות הברית. הוא שימש כמפקד גדוד ההנדסה ה-8 ולאחר מכן הועבר לפקד על בריגדת ההנדסה ה-4. הוא עבר ללמוד במכללה הלאומית למלחמה בוושינגטון די סי וסיים אותה באפריל 2005. הוא שירת כחוקר בחטיבת המחקר של כוח ההגנה העצמית הקרקעית באוגוסט 2006, לפני שהוגדר כקצין תכנון במחלקת התכנון והציוד בדצמבר 2006. הוא מונה כמפקד מתקן מס' 4, ולאחר מכן שימש כמפקד חיל המצב אוקובו במחנה אוקובו באוגוסט 2008, ונמנה כסגן המפקד ארמיית המערב ביוני 2010. הוא הפך למנכ"ל מחלקת כוח אדם של כוחות היבשה ביולי 2012. באוגוסט 2012 הוא מונה למפקד הדיוויזיה ה-9. לפני שהפך לסגן ראש מטה כוחות הקרקע במרץ 2015. ביולי 2016 הוא מונה למפקד ארמיית הצפון. באוגוסט 2017 מונה למפקד כוחות הקרקע. באפריל 2019 הוא מונה לראש המטה הכללי של הצבא.

במרץ 2023 סיים את תפקידו והוחלף על ידי .

ביוני 2019 ביקר יאמאזאקי בישראל ופגש את מקבילו אביב כוכבי.

==קישורים חיצוניים==

* [https://www.mod.go.jp/js/Joint-Staff/js_message.htm קוג'י יאמאזקי] באתר הצבא היפני

==הערות שוליים==

קטגוריה:אנשי צבא יפנים
קטגוריה:מפקדי צבאות סדירים בעת החדשה: אישים
קטגוריה:יפנים שנולדו ב-1961
גלובל רקורדס

גלובל רקורדס (באנגלית: Global Records) היא חברת תקליטים עצמאית רומנייה שנוסדה בשנת 2008 על ידי לוצ'יאן שטפן.<ref></ref> החברה החלה לפעול כחברת ניהול, והאמנית הראשונה שהוחתמה בה הייתה הזמרת-יוצרת הרומנייה אינה, שהוציאה את הלהיטים הבינלאומיים "Hot", "Love", "Déjà Vu", "Amazing" ו-"Sun Is Up". השירים דורגו בעשירייה הפותחת במצעד האלבומים הבריטי ובמצעד הדאנס/מיקס שואו איירפליי של בילבורד,<ref></ref> והפכו אותה לאמנית המצליחה ביותר במרכז ומזרח אירופה, המזרח התיכון ואפריקה בין 2008–2018.

בשנת 2015, הפכה גלובל רקורדס לחברת תקליטים עצמאית שמטרתה למצוא, לפתח ולהשיק אמנים חדשים בשוק הרומני והבינלאומי. מאז, היא חברת התקליטים העצמאית הגדולה ביותר במזרח אירופה, עם עשרות להיטים שהגיעו ל-20 מצעדי שזאם בעולם ולמעלה מ-2 מיליארד השמעות בשנה אחת בפלטפורמות דיגיטליות.<ref></ref>

הפורטפוליו שלה מורכב מיותר מ-30 אמנים ו-45 מלחינים ומפיקים ובבעלותה 13 אולפני הקלטות מאובזרים. חברת האם שלה, גלובל גרופ, כוללת גם חברת הפקת וידאו, סוכנות אירועים וגלובל טאלנט יונייטד; סוכנות השיווק המקוונת הגדולה ביותר במרכז ומזרח אירופה, עם פורטפוליו של למעלה מ-150 בעלי מקצוע.<ref></ref>

בנוסף לרשימת האמנים החתומים בה, גלובל רקורדס כוללת מפיקים וכותבי שירים שעבדו על שירים עם אמנים בינלאומיים כדוגמת סלינה גומז, אלישה קיז, ניקי מינאז', ניק ג'ונאס ואייקון.

== היסטוריה ==
=== 2008–2019 ===
הזמרת-יוצרת הרומנייה, אינה, זכתה לפופולריות רבה ברחבי העולם, כאשר הוציאה שלל להיטים ואלבומים מצליחים במהלך הקריירה שלה. היא הוציאה סדרה של להיטים בינלאומיים כמו "Hot", "Sun Is Up" ו-"More than Friends" והקליטה שיתופי פעולה עם מוזיקאים כדוגמת דדי יאנקי וג'יי באלווין.<ref></ref>

=== 2020–הווה ===
בינואר 2020 הודיעה הטלוויזיה הרומנית (TVR) על שיתוף הפעולה עם חברת התקליטים,<ref></ref> תוך שרוקסן נבחרה לייצג את רומניה בתחרות הזמר של האירוויזיון שאירעה בשנת 2020 עם שירה "Alcohol You". התחרות בוטלה ב-18 במרץ 2020 בעקבות מגפת הקורונה ועל כן, נאלצה רוקסן להקליט שיר חדש לתחרות שתוכננה להיערך בשנה שלאחר מכן.<ref></ref> לבסוף, באירוויזיון 2021 ייצגה את רומניה עם השיר "Amnesia".<ref></ref>

מאוגוסט 2020, גלובל רקורדס משתפת פעולה עם וורנר מיוזיק גרופ כדי לקדם את האמנים החתומים בה ברחבי בעולם. כמו כן, חברת התקליטים הנפיקה רישיון להשתמש בשם של וורנר מיוזיק ברומניה.<ref></ref> הקמפיין המשותף הראשון היה עבור רוקסן והסינגל האחרון שלה, "How to Break a Heart".<ref></ref> גלובל רקורדס פתחה חברות תקליטים בכמה מדינות שונות: פולין (גלובל רקורדס פולין), רוסיה (גלובל רקורדס רוסיה) וטורקיה (גלובל רקורדס טורקיה).<ref></ref>

מאז תחילת שנות ה-20 של המאה ה-21, הופצו במסגרת חברת התקליטים להיטים נוספים כדוגמת "Flashbacks", "Papa" ו-"Up".<ref></ref><ref></ref><ref></ref>

== קישורים חיצוניים ==

* 

== הערות שוליים ==

קטגוריה:חברות תקליטים
זורה סמברובה

זורה סמברובה (בצ'כית: Zora Šemberová 13 במרץ 1913 - 9 באוקטובר 2012) הייתה רקדנית וכוריאוגרפית צ'כית. היא הייתה הראשונה שרקדה את תפקיד יוליה ברומיאו ויוליה של סרגיי פרוקופייב. היא נחשבת לאחת הפרשניות החשובות ביותר בבלט הצ'כי.

== ביוגרפיה ==
סמברובה נולדה בווישקוב, גדלה בברנו והחלה את לימודי המחול בגיל תשע אצל מאדאם גוגנמוז ואחר אצל יארוסלב הלדיק. משם המשיכה סמברובה ללימודים בבתי הספר של אולגה פראוברז'נסקה בפריז, טטיאנה גזובסקה בברלין רוזליה כלאדק באוסטריה. היא למדה פנטומימה בפריז אצל מרסל מרסו וא. יארוז'ביץ'. היא הושפעה גם בן הרקדנית המודרנית יארמילה קרשלובה. סמברובה רקדהעם להקת הבלט של התיאטרון הלאומי בפראג מ-1928 עד 1930 ומ-1943 עד 1959. היא הופיעה בגאמון-פאלאס בפריז והייתה סולנית בברנו מ-1932 עד 1941 ובתיאטרון הגרמני החדש בפראג בעונת 1943-1942.\

סמברובה לימדה בקונסרבטוריון של פראג ובאקדמיה חאמנויות הבמה בפראג. ב-1968 עברה לאוסטרליה ללמד באוניברסיטת פלינדרס. אחרי הפלישה לצ'כוסלובקיה של ברית ורשה, החליטה להישאר באוסטרליה. היא לימדה באוניברסיטת אדלייד וייסדה להכקת פנטומימה, "תיאטרון הפנטומימה האוסטרלי". היא חזרה פעמים אחדות לרפובליקה הצ'כית
אחרי 1989. סמברובה קיבלה את פרס תאליה ב-1999 ופרס "גרטיאס אגיט" ב-2005.

היא נישאה לד"ר וצלב הולוב, רופא מנתח; הנישואים הסתיימו בגירושין.

כמורה פיתחה סמברובה ונתנה השראה לרקדנים צ'כים, בהם יז'י קיליאן. היא לימדה גם בדרנים אוסטרלים כגון סקוט היקס ואשתו קרי הייסן ועוד.

זורה סמברובה מתה באדלייד, אוסטרליה בגיל 99.

==קישורים חיצוניים==

==הערות שוליים==

קטגוריה:רקדניות בלט
קטגוריה:בלרינות
קטגוריה:מורות לבלט
קטגוריה:כוריאוגרפיות
קטגוריה:נשים צ'כיות
קטגוריה:מהגרים לאוסטרליה
קטגוריה:ילידות 1913
קטגוריה:צ'כים שנפטרו ב-2012
קטגוריה:ילידי 1913
קטגוריה:נפטרות ב-2012
גזה ברנאואר

גזה ברנאואר בשמו העברי "צדוק" (בהונגרית: Bernauer Géza; בודפשט, 13 בספטמבר 1874<ref></ref> – בודפשט, 15 בינואר 1945)<ref>[https://www.familysearch.org/ark:/61903/3:1:S3HY-DTWW-RY?i=160&cc=1452460&cat=1135461 Halálesete bejegyezve a Bp. XI. ker. állami halotti akv. 930/1945. folyószáma alatt.]</ref> היה מהנדס מכונות, מהנדס חשמל, יהוד-הונגרי, מנהל מפעל. מנהל העסקים של חברת אריקסון בהונגריה.

==קורות חיים==
גזה ברנאואר נולד במשפחה יהודית כאחד משבעה ילדיהם של מור ברנאואר ושל קטלין פסל. הוא קיבל תואר בהנדסת חשמל ובהנדסת מכונות ב"אוניברסיטת המלכותית יוז'ף לטכנולוגיה" (שמה כיום אוניברסיטת בודפשט לטכנולוגיה ולכלכלה). הוא היה עובד של חברת אריקסון השוודית שפתחה מפעלים בהונגריה. מאז הקמתה (1911). בתחילה, היה מנהל אחד ממפעלי הייצור ההמוני של החברה עם זרם נמוך. מאמצע שנות ה-20 מונה למנכ"ל העסקים של התאגיד הונגרי כולו, שהיה אחד מתאגידי הטכנולוגיה, הטלקומוניקציה והאלקטרוניקה הגדולים והחשובים ביותר בהונגריה (ובעולם כולו) באותה תקופה. תפקידו כמנכ"ל נפסק כאשר אריקסון מכרה את המפעל שלה בהונגריה (1937). הוא היה חבר עוד זמן מה במועצת המנהלים של האיגוד האלקטרוטכני ההונגרי, אך בשל החוקים היהודיים (משנת 1938 ואילך) ובמיוחד החוק היהודי השני והחוק היהודי השלישי נאלץ להתפטר מכל תפקידיו. במהלך רדיפת היהודים במלחמת העולם השנייה הוא נהנה מחסינות בשל אזרחותו השוודית. מותו נגרם עקב התרסקות רימון לתוך הווילה שלו בבודה במהלך המצור על בודפשט. אשתו הייתה ויקטוריה הדוויג קוהן.

מבין שבעת אחיו הידועים הם: איזידור ברנואר, מהנדס מכונות ומנכ"ל מפעלי הגז, ז'יגמונד ברנאואר, מהנדס כימי ועורך פטנטים.

== לקריאה נוספת ==
* [https://www.mee.hu/files/ET/1911/ET_1911_06t.pdf כתב העת אלקטרוטכניקה משנת 1911. בין רשימת החברים גזה ברנאואר, מנהל מפעל]
* [https://web.archive.org/web/20170106014916/http://www.omikk.bme.hu:8080/cikkadat/bitstream/123456789/3953/1/ET_1912_23t.pdf כתב העת אלקטרוניקה 1912 גיליון 23]
* [https://web.archive.org/web/20170106020248/http://www.omikk.bme.hu:8080/cikkadat/bitstream/123456789/3527/1/ET_1926_17-18t.pdf גיליון כתב העת אלקטרומכניקה משנת 1926]
* [https://web.archive.org/web/20170106012806/http://www.omikk.bme.hu:8080/cikkadat/bitstream/123456789/3319/1/ET_1935_15-16t.pdf גיליון כתב העת אלקטרומכניקה משנת 1935 גיליון 17-16]
* [https://web.archive.org/web/20170118162155/http://www.omikk.bme.hu:8080/cikkadat/bitstream/123456789/3271/1/ET_1937_13-16t.pdf גיליון כתב העת אלקטרומכניקה משנת 1937 גיליון 16-15]

== קישורים חיצוניים ==
* [https://www.geni.com/people/Geza-Bernauer/6000000051250639846 גזה ברנאואר] באתר GENI
*[https://library.hungaricana.hu/en/view/FszekCimNevTarak_26_028/?pg=315&layout=s רשימת החברות בהונגריה אריקסון וההנהלה עם גזה ברנאואר]

== [https://library.hungaricana.hu/en/view/FszekCimNevTarak_26_028/?pg=315&layout=s הערות שוליים] ==

קטגוריה:מנהלים יהודים
קטגוריה:מהנדסים יהודים הונגרים
קטגוריה:מהנדסי מכונות יהודים
קטגוריה:מהנדסי מכונות הונגרים
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:מהנדסי חשמל יהודים
קטגוריה:בודפשט: אישים
קטגוריה:יהדות בודפשט
קטגוריה:משפחת ברנאואר
קטגוריה:מדענים שנספו בשואה
קטגוריה:הונגרים שנולדו ב-1874
קטגוריה:הונגרים שנפטרו ב-1945
הנלי ביץ'

הנלי ביץ (באנגלית: Henley Beach) הוא פרוור של העיר אדלייד, בירת מדינת אוסטרליה הדרומית, המהווה חלק מהיחידה השלטונית העיר של צ'ארלס סטרט. גודלו של הפרוור הוא 2.5 ק"מ. בשנת 2016 בו 5,988 תושבים.

==היסטוריה==
הנלי ביץ' נקרא על שם העיירה האנגלית הנלי על התמזה, עיר הולדתו של השופט צ'ארלס קופר שהחזיק בבית באזור. נטען שצ'ארלס סטר אשר מיפה את האזור והעניק שמות לפרוורי החוף של אדלייד, הציע לקרוא לפרוור "קופר ביץ'" על שמו, אולם קופר העדיף לקרוא לו על שם עיר הולדתו.

משנת 1860 ועד 1915 הנלי ביץ' הייתה עיירה עצמאית. ב-1915 סופחה לאדלייד והפכה לחלק מהמועצה המקומית הנלי וגראנג'. ב-1997 היא הפכה יחד עם פרוורים נוספים באזור החוף של אדלייד ליחידה השלטונית העיר של צ'ארלס סטרט.

==קישורים חיצוניים==

==הערות שוליים==

קטגוריה:אדלייד
קטגוריה:אוסטרליה: פרוורים
קטגוריה:אוסטרליה הדרומית: יישובים
מ"ק פורק

מ"ק פורק ב[[רובה M16]]
מ"ק פורק (ראשי תיבות: מדמה קליע פורק), הידוע גם בשם ECI (באנגלית: Empty chamber indicator; מציין בית בליעה ריק) הוא התקן בטיחות ותותב קטן מפלסטיק אשר מוכנס לבית הבליעה של הנשק, ומונע אירועי פליטת כדור באמצעות מתן אינדיקציה ודאית שאין כל כדור בבית הבליעה.

== מ"ק פורק בצה"ל ==
מ"ק פורק קשור לרצועה המולבשת על הנועלן למניעת אובדו של המ"ק פורק בעת דריכת הנשק.
ב-2014 נכנס המ"ק פורק לשימוש בצה"ל, וכיום נמצא בכל נשק צבאי.

על פי נתונים שפורסמו ב-2015, כשנה אחרי כניסת המ"ק פורק לצה"ל, חלה ירידה של כ-30% באירועי פליטת כדור, וירידה של כמחצית במקרים בהם נמצא כדור בבית הבליעה.

בעת דריכת הנשק המק פורק נפלט מקנה הרובה החוצה, בדומה לתרמיל הכדור לאחר הירי. על מנת למנוע את אובדנו, בדרך כלל קשורה למק פורק רצועה שמולבשת על הנועלן ('צרצר') של הנשק, וכך הוא נשאר תלוי על הנשק גם לאחר הדריכה. 

==קישורים חיצוניים==

== הערות שוליים ==

קטגוריה:נשק קל ישראלי
קטגוריה:התקני בטיחות
ראש ההגנה (לוקסמבורג)

ראש ההגנה (בצרפתית: Chef d’État-major de l'Armée) הוא מפקד הכוחות המזוינים של לוקסמבורג. הוא ממונה בידי שר ההגנה ומאושר בידי דוכס הגדול. באופן רשמי ראש ההגנה כפוף לדוכס הגדול המוגדר כמפקד העליון של הצבא, אולם בפועל מציית לממשלה האזרחית.

התפקיד נוסד ב-15 ביולי 1967. בתחילה היה ראש ההגנה קצין בדרגת קולונל, אולם מאז 2008 מוענקת לראש ההגנה דרגת גנרל. ראש ההגנה הוא הקצין היחיד בצבא לוקסמבורג המחזיק בדרגה זו, אשר בפועל שוות ערך לדרגת בריגדיר בשאר הצבאות.

==ראשי ההגנה==
{| class="wikitable"
|-
! width="190" | דרגה
! width="210" | שם
! width="120" | תחילת כהונה
! width="120" | סיום כהונה
|-
קולונל || מישל מאייר || 5 ביולי 1967 || 9 באוקטובר 1972
|-
קולונל || פייר דופנבאך || 9 באוקטובר 1972 || 4 בפברואר 1976
|-
קולונל || ז'אן בץ || 4 בפברואר 1976 || 9 במרץ 1980
|-
קולונל || פרנסואה וילפרינג || 9 במרץ 1980 || 13 במאי 1984
|-
קולונל || ניקולס ליי || 13 במאי 1984 || 21 בפברואר 1988
|-
קולונל || ארמאנד ברוק || 21 בפברואר 1988 || 4 בנובמבר 1994
|-
קולונל || מישל גריץ' || 4 בנובמבר 1994 || 2 ביולי 1998
|-
קולונל || גי לנץ || 2 ביולי 1998 || 28 בינואר 2002
|-
קולונל || ניקו רייס || 28 בינואר 2002 || 15 בינואר 2008
|-
גנרל || גסטון רייניג || 15 בינואר 2008 || 1 בפברואר 2013
|-
גנרל || מריו דאובנפלד || 1 בפברואר 2013 || 1 בדצמבר 2014
|-
גנרל || רומן מנסינלי || 1 בדצמבר 2014 || 29 בספטמבר 2017
|-
גנרל || אלן דושן || 29 בספטמבר 2017 || 29 בספטמבר 2020
|-
גנרל || סטיב תול || 29 בספטמבר 2020 || מכהן
|}

==ראו גם==
* צבא לוקסמבורג

קטגוריה:מפקדי צבאות סדירים בעת החדשה
קטגוריה:לוקסמבורג: צבא וביטחון
רכס ולקה

ליווינגסטון, גרניץ', רוברט, סנואו וסמית'.]]
רכס ולקה או מצוק ולקה (באנגלית: Veleka Ridge; בבולגרית: рид Велека) הוא רכס שברובו אינו מכוסה קרח בקצה הדרום-מערבי של רכס פריזלנד, בהרי טנגרה שבאי ליווינגסטון באיי שטלנד הדרומיים, שבאנטארקטיקה.

אורכו של הרכס 3 קילומטרים, והוא משתרע בין קרחון צ'ריטי שמצפון לו, לבין נקודת בוטב שמדרום לו.

רוחבו של הרכס 1.3 קילומטרים.

שטחו של הרכס, יחד עם חוף ארקוטינו הסמוך, 4,680 דונמים.

רכס ולקה מתנשא מעל הדום הקרח טרנובו שממזרח לרכס, מעל קרחון צ'ריטי שמצפון לרכס, ומעל חוף ארקוטינו שממערב לרכס.

שיא גובהו של הרכס היא פסגת ולקה, שבצפון הרכס. גובהה של פסגת ולקה 538 מטרים מעל פני הים.

פסגת ולקה ממוקמת 2.13 קילומטרים דרומית לפסגת קנטי; 4.36 קילומטרים דרומית-מערבית לפסגת סנט מתודיוס; 3.74 קילומטרים מערבית לפסגת ימבול; ו-2.4 קילומטרים צפונית לנקודת בוטב.

== היסטוריה ==
=== מיפוי הרכס ===

הרכס מופה לראשונה על ידי סוקרים בריטיים בשנת 1968, ושוב על ידי סוקרים בולגריים בשנת 2005 ובשנת 2009.

=== מקור השם ===

הרכס נקרא על שם הנהר ולקה שבדרום מזרח בולגריה.

השם אומץ רשמית ב-15 במרץ 2002.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/display_name.cfm?gaz_id=134093 רכס ולקה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-60.309014846557595,-62.74422525911073,15&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix
* [https://www.mindat.org/feature-6629249.html רכס ולקה] באתר mindat
* [https://mapcarta.com/25604176 מפת אזור רכס ולקה]
* [https://www.marineregions.org/gazetteer.php?p=details&id=14603 רכס ולקה] באתר marineregions

== הערות שוליים ==

ולקה
ולקה
ולקה
Apollonia

Apollonia הוא אלבום האולפן הראשון של הרכב האינדי פופ והמוזיקה האלקטרונית Garden City Movement. האלבום יצא ב-16 במרץ 2018 על ידי חברת התקליטים הבריטית Night Time Stories.

== הפקה ==
העבודה על האלבום החלה שנה וחצי לפני כן, כאשר חברי ההרכב החליטו לשכור חדר בקיבוץ עין השופט ולהפוך אותו לסטודיו על מנת להתחיל לעבוד על אלבום באורך מלא לאחר שלושה מיני-אלבומים שזכו להצלחה ולהכרה בינלאומית. לאחר שנתקלו בקשיים, החליטו השלושה לחזור לתל אביב ולהתחיל לעבוד מחדש על האלבום. לטענת חברי ההרכב, האלבום מהווה שינוי, או בלשונם "רענון שפה" בהתייחס לדרך בה הם יוצרים את המוזיקה שלהם. בעוד שעד כה חברי ההרכב יצרו בעצמם את האפקטים הקוליים, במהלך העבודה על האלבום החליטו דווקא להסתמך יותר על דגימות קול, אותם דגמו מאלבומי מוזיקה שהיו ברשותם, מז'אנרים מוזיקליים שונים דוגמת מוזיקה צרפתית, רוק, וג'אז<ref></ref>. לטענת שרוני, האלבום "מהווה המשך התפתחותי של היצירה שלנו - הפקתית וטקסטואלית"<ref name=":0"></ref>.

האלבום קרוי על שם חוף הים שבגן הלאומי אפולוניה הממוקם בשרון הדרומי<ref name=":0" />.

מופע ההשקה של האלבום בישראל אירע ב-28 באפריל 2018 במועדון הבארבי שבתל אביב.

== רשימת השירים ==

==קישורים חיצוניים==

* שי סגל, [https://timeout.co.il/גארדן-סיטי-מובמנט-אפולוניה/ גארדן סיטי מובמנט ניצלו מפרפורי המוות של הצ'ילווייב], Time Out תל אביב

==הערות שוליים==

קטגוריה:אלבומי 2018
קטגוריה:אלבומים באנגלית
EMOS-1

Eastern Mediterranean Optical System 1) EMOS-1) היה כבל התקשורת התת-ימי הראשון שחיבר את ישראל לשדרת האינטרנט.<ref name=":0"></ref>

לכבל נקודות חיבור ב:
* תל אביב, ישראל
* Lechaina, יוון
* מרמריס, טורקיה
* פלרמו, איטליה

הכבל הונח בנובמבר 1990 והופעל על ידי חברות תקשורת זרות וישראליות. עלותו של הכבל הייתה 100 מיליון דולר וישראל החזיקה ב-22% מהפרויקט מחצית באמצעות חברת בזק, והחצי השני באמצעות המדינה.<ref></ref> כיום קיבולת הכבל נחשבת לנמוכה במיוחד לעומת הכבלים שהונחו אחריו ובשנת 2008 הגישה בזק בקשה להפסיק לעשות שימוש בכבל.

== הערות שוליים ==

קטגוריה:כבלים תת-ימיים
קטגוריה:ישראל: טלקומוניקציה
קטגוריה:יחסי איטליה–ישראל
קטגוריה:יחסי טורקיה–ישראל
קטגוריה:יחסי יוון–ישראל
קטגוריה:יחסי טורקיה–יוון
מינוקסידיל

מינקוסידיל (בלטינית: Minoxidil או 2,4-diamino-6-piperidinopyrimidine 3-oxide) היא תרופה הנמכרת בישראל תחת השמות המסחריים מינוקסי ונוקסידיל ומשמשת לטיפול ביתר לחץ דם ובנשירת שיער<ref name="Loniten SmPC"></ref><ref name="Regaine for Men SmPC"></ref><ref name="Regaine for Women SmPC"></ref>. התרופה פועלת במנגנון של הרחבת כלי דם וזמין כתרופה גנרית במרשם בטבליות דרך הפה וללא מרשם כנוזל מקומי או קצף<ref name="Minoxidil tablet FDA label"></ref><ref name="Minoxidil aerosol FDA label"></ref><ref></ref><ref></ref>.

מינוקסידיל נמצאת בעיקר בשימוש נרחב לטיפול עורי מקומי בנשירת שיער ויעילה בסיוע לצמיחת שיער אצל אנשים עם התקרחות אנדרוגנית ללא קשר למין<ref name=Var2014></ref>. בשימוש זה של התרופה יש להשתמש ללא הגבלת זמן לתמיכה מתמשכת בזקיקי השיער הקיימים ולתחזוקה של הצמיחה המחודשת של השיער<ref name="Regaine for Men SmPC" /><ref name="Regaine for Women SmPC" />. השפעתה של התרופה על אנשים עם אלופציה אראטה אינה ברורה<ref></ref>. השימוש במינוקסידיל ללחץ דם הוא לרוב בחולי יתר לחץ דם חמור שאינם מגיבים ללפחות שתי תרופות אחרות ללחץ דם ולמשתן. התרופה ניתנת בדרך כלל עם משתן לולאה כדי למנוע צבירה של נתרן ואשלגן ולעיתים יחד עם חוסם בטא על מנת למנוע טכיקרדיה רפלקסית.

המנגנון בו מינוקסידיל מעודד צמיחת שיער אינו מובן במלואו. מינוקסידיל עובד במנגנון פתיחה של תעלות אשלגן רגישות ל-ATP<ref></ref>, הגורמת להיפרפולריזציה של קרום התא. באופן תאורטי, באמצעות הרחבת כלי דם ופתיחת תעלות אשלגן, הוא מאפשר ליותר חמצן, דם וחומרי הזנה להגיע לזקיקים. יתר על כן, מינוקסידיל עשוי בחלקו מתחמוצת חנקן ועשוי לפעול כאגוניסט של תחמוצת החנקן. התרופה עלולה לגרום לנשירת זקיקים בשלב הטלוגן, אשר מוחלפים לאחר מכן בשערות עבות יותר בשלב אנאגן חדש. מינוקסידיל הניתן באופן מקומי לרוב לא כולל הופעת תופעות לוואי ותופעות הלוואי השכיחות כוללות גרד בעין, גירוד, אדמומיות או גירוי באזור הטיפול, וצמיחת שיער לא רצויה במקומות אחרים בגוף<ref name=effects></ref>. תופעות לוואי אחרות עשויות לכלול פריחה, גירוד, קשיי נשימה, נפיחות של הפה, הפנים, השפתיים או הלשון, כאבים בחזה, סחרחורת, התעלפות, טכיקרדיה, כאבי ראש, עלייה פתאומית ובלתי מוסברת במשקל, או נפיחות של הידיים והרגליים<ref name=effects/>. תופעות לוואי נדירות כוללות הפרעות זיקפה, דיכאון, חרדה, ירידה בחשק המיני והפרעות עוריות<ref name=pmid27738338></ref>. נשירת שיער זמנית היא תופעת לוואי שכיחה של הטיפול<ref></ref>.

== קישורים חיצוניים ==

* [https://www.clalit.co.il/he/medical/pharmacy/Pages/medicines.aspx?idd=7023 מינוקסי], באתר כללית
* [https://www.medico.co.il/רפואת-עור/הטיפול-לבעיית-ההתקרחות-הישראלית/ מינוקסידיל], באתר medico

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שיער
קטגוריה:תרופות
Bennett Sings Ellington: Hot & Cool

Bennett Sings Ellington: Hot & Cool (בעברית: בנט שר אלינגטון: חם & קריר) הוא אלבום האולפן ה-48 של זמר הג'אז האמריקאי טוני בנט. את האלבום הוציאה לאור ב-28 בספטמבר 1999 חברת התקליטים קולומביה רקורדס. האלבום יצא לאור לרגל חגיגות 100 שנים להולדתו של דיוק אלינגטון.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:אלבומי חברת קולומביה רקורדס
שווה כסף

רכב צמוד הוא הטבה נפוצה בשווה כסף. בדרך כלל מופיע זיהוי המעסיק בחלקו האחורי של הרכב, אך בדוגמה זו הזיהוי בולט יותר
שווה כסף הוא מוצר או שירות בעלי ערך כספי. בהקשרים שונים היחס למתן וקבלה של שווה כסף זהים למתן וקבלה של כסף, אם כי כאשר מדובר בשווה כסף נדרש אומדן של ערכו הכספי.

==בחוקי מדינת ישראל==
בקביעת ההכנסה החייבת במס הכנסה קובע שההכנסה כוללת תשלומים מסוגים אחדים, "בין שניתנו בכסף ובין בשווה כסף". מנחה את המעסיק כיצד לחשב את ערכה הכספי של הטבה בשווה כסף: "היה התשלום ... כולו או חלקו בשווה כסף, יקבע המעביד לצורך הניכוי את סכום התשלום כפי שעלה לו או לפי מחיר השוק, הכל לפי הגבוה." עם זאת, במקרים חריגים אחדים, ובפרט שווי השימוש ברכב צמוד ושווי השימוש בטלפון סלולרי שהעמיד המעסיק לשימוש עובדו, נקבעו כללים אחדים לקביעת ערך ההטבה, עקב הקושי הנובע מהשימוש המעורב (טובת המעביד והנאת העובד) בהטבות אלה. 

בחוק העונשין מוגדרות עבירות אחדות שבהן יחס שווה לכסף ולשווה כסף. דוגמה לכך היא , העוסק בעבירת שוחד ומציין: "אין נפקא מינה בשוחד – אם היה כסף, שווה כסף, שירות או טובת הנאה אחרת". גישה דומה קיימת בעוד עשרות מחוקי מדינת ישראל.

חוק הגנת השכר קובע הגבלות על תשלום שכר בשווה כסף: "מותר בהסכמת העובד לשלם חלק משכר עבודה באוכל ובמשקאות המיועדים לצריכה במקום העבודה, להוציא משקאות משכרים, או בדיור, אם דרך תשלום זאת נקבעה בהסכם קיבוצי או בחוזה עבודה או שהיא נוהג מקובל בתנאי עבודה, ובלבד שהשווי המיוחס לכל אלה לא יעלה על המקובל בשוק."

==בתלמוד ובהלכה==
הגישה ששווה כסף כמוהו ככסף מופיעה כבר בתלמוד. בדיון על המשנה מביאה הגמרא ברייתא האומרת: . גם את הפסוק מספר שמות, מפרשת הגמרא: 

הרב זלמן נחמיה גולדברג ציין כי "מהותו של כסף היא היותו אמצעי תשלום - על ידי כסף ניתן לרכוש חפצים שנזקקים להם או שרוצים בהם. מבחינה זו, מעלתו של כסף גדולה משל שווה כסף, שהרי עם הכסף ניתן לקנות, ואילו שווה כסף צריך המרה לכסף, ורק אז ניתן לקנות." הוא מוסיף כי "בהלוואה הדין שונה - אם יש ללווה כסף הוא חייב לשלם באמצעותו, ולא על ידי שווה כסף. ... גדר החיוב של פרעון הלוואה הוא להשיב את מה שלווה. לווה כסף - חייב להשיב כסף. לווה יין - חייב להשיב יין."

==ראו גם==
* הכנסה רעיונית

==הערות שוליים==

קטגוריה:מס הכנסה
קטגוריה:אמצעי תשלום
חצי האי סורנטו

מפה של חצי האי סורנטו
מפה של [[מפרץ נאפולי]]
מאסה לוברנסה}}
חצי האי סורנטו הוא חצי אי הממוקם בדרום איטליה המפריד בין מפרץ נאפולי מצפון למפרץ סלרנו מדרום.

== גאוגרפיה ==

חצי האי נקרא על שם העיירה הראשית שלו, סורנטו, שנמצאת בחלק הצפוני של החוף האמאלפיטאני. הרי לטארי מהווים את עמוד השדרה הגאוגרפי של חצי האי. האי קאפרי שוכן בקצה המערבי של חצי האי בים הטירני. האזור כולו מהווה יעד תיירותי חשוב. <ref> Tuesday, 17 January 2017</ref>

חצי האי שוכן על שטחו של מחוז נאפולי ובו 9 קומונות ומחוז סלרנו שבו 12 קומונות.

==ראו גם==
* כנסיית סן ג'ובאני דל טורו

==קישורים חיצוניים==

==הערות שוליים==

קטגוריה:הים הטירני
סורנטו
תאונת הדרכים בטבריה

מראה ב[[כביש 77, שבו התרחשה התאונה]]
תאונת הדרכים בטבריה התרחשה ב-22 במאי 2012. מכונית ובה תשעה בני משפחה גרעינית אחת, משפחת אטיאס - הידרדרה לתהום במהלך נסיעה בכביש הכניסה המערבי התלול לטבריה, לאחר שבלמיה הפסיקו לפעול. בתאונה נספו שמונה מבני המשפחה, הורים וששת ילדיהם. רק אחת מבנות המשפחה ניצלה.

==התאונה==
התאונה אירעה בכביש 77 בשעה 01:17 לפנות בוקר. בני המשפחה נסעו במכוניתם מדגם מיצובישי גרנדיס בכביש ממערב למזרח בכיוון אל טבריה. בתחילת הירידה בכביש אל הכנרת הרגיש אבי המשפחה שנהג במכונית שבלמיה אינם פועלים ומהירותה גוברת והולכת. הוא התקשר בטלפון למשטרה וביקש את עזרתה. ניידת נשלחה לכיוונם אך לא הספיקה להגיע בטרם אירעה התאונה.

ארבע דקות לאחר תחילת השיחה הטלפונית הגיעה מהירות המכונית ל-130 קילומטר לשעה. בעיקול חד של הכביש עברה המכונית מחמת המהירות הרבה מעל גדר ההפרדה שמעברה השני היו הנתיבים הנגדיים. היא פרצה את גדר הבטיחות בשולי הכביש מעברו הנגדי, הדרדרה במדרון שמעבר לגדר ופגעה בסלע<nowiki/>ים. שם נעצרה תנועתה והיא עלתה באש. רעשי התאונה נשמעו בקו הטלפון שבין המכונית למוקד המשטרה, שנשאר פתוח.

רק ילדה אחת הצליחה להיחלץ מהמכונית כשהיא פצועה. יתר יושביה נלכדו בה ונהרגו – ההורים, בני 42, ושישה ילדים מגיל 4 ועד 17.

שמונת הנספים הובאו לקבורה בצפת.

==בעקבות התאונה==
ביוני 2012 נתרמו לארגון "איחוד הצלה" שני אופנועים על שם ההורים שנספו בתאונה. 

עקב חומרת התאונה מינו משרד התחבורה והרשות הלאומית לבטיחות בדרכים ועדה מקצועית לחקירת נסיבותיה. חוקרי תאונות דרכים של משטרת ישראל וחוקרים מטעם הטכניון שחזרו את נסיעת המכונית פעמים אחדות, בניסיון לגלות את הגורם לתאונה. באוגוסט 2013 פורסם דו"ח חקירת התאונה, ולפיו לא נמצאה עדות לפגם בדגם המכונית שגרם להאצה הבלתי נשלטת של הרכב, אך נמצא כי שימוש ממושך בבלמים, גרם לכשל מוחלט שלהם עקב שחיקה, חימום והתפוררות של הרפידות.

בפברואר 2015 אושרה פשרה בין הילדה שניצלה ובין חברת הביטוח "שומרה", לפיה הילדה תקבל פיצוי בסך 4.5 מיליון ש"ח.

==קישורים חיצוניים==
* 
* 

==הערות שוליים==

טבריה
קטגוריה:טבריה: תחבורה
קטגוריה:2012 בישראל
טמפלו ליברטד

טמפלו ליברטד הוא בית כנסת הראשון על אדמת ארגנטינה. בית הכנסת ממוקם בבואנוס איירס ברחוב 'ליברטד', ליד תיאטרו קולון המפורסם.

שמו המלא בספרדית: Templo Libertad - Congregación Israelita de la República Argentina, 'הקהילה היהודית של ארגנטינה'. 

בית הכנסת הוכרז בשנת 2000 כנכס תרבות לאומי, ובמסגרתו פועל מוזיאון להיסטוריה של עם ישראל.

== היסטוריה ==
למרות שיהודים הורשו להתיישב בארגנטינה כבר מאמצע המאה ה-19, ולמרות שכבר ב-1863 הוכרזה קהילה יהודית רשמית בארגנטינה, רק ב-1879 נוצרו התנאים לאפשר את היוזמה להקים בית כנסת בבואנוס איירס. אחרי שהברון הירש הבטיח תרומה ב-1889, אפשר היה לרכוש את חלקת האדמה עליה תוכנן להקים את בית הכנסת, ואבן הפינה שלו נורתה ב-1897. בניית המבנה ארכה 35 שנים, והוא נחנך ב-1932. את הפרויקט הובילו המהנדסים אלחנדרו אנקין ואאוחניו גנטנר. לסגנון המבנה יש השפעות מבתי הכנסת הגרמניים של אמצע המאה ה-19. יש לו קיבולת של 700 איש.<ref></ref>

== ראו גם ==
* יהדות ארגנטינה

==קישורים חיצוניים==

* 

== הערות שוליים ==

קטגוריה:בתי כנסת קונסרבטיבים
קטגוריה:יהדות בואנוס איירס
קטגוריה:בואנוס איירס: מבנים
קטגוריה:ארגנטינה: מבני דת
שארוס

שארוס (בצרפתית: Chamrousse) הוא אתר סקי שממוקם בהרי האלפים כ-15 ק"מ מגרנובל.

באתר מתגוררים כ־400 תושבים (נכון ל-2018).

באתר קיימים מספר רכבלים שהגבוה בהם מגיע לגובה של 2,253 מ'. אורך המסלולים הכולל מגיע ל-90 ק"מ. בנוסף לכך קיימים 37 ק"מ של ריצות סקי. בשנת 1968 כל תחרויות סקי אלפיני של אולימפיאדת החורף נערכו באתר.

פעמיים, בשנת 2001 ובשנת 2014 האתר נכלל במסלול תחרות טור דה פרנס.

הדרך לאתר מתחילה באוריאז'-לה-בן ומשם בכביש באורך של 19 ק"מ תוך טיפוס של 1,235 מ'. אתר אוריאז'-לה-בן בעצמו מהווה אתר ספא ידוע עוד מתקופה האימפריה הרומית. באותה תקופה נבנו במקום מרחצאות. כיום באתר פועל בית מלון שכולל קזינו מסעדה בעלת כוכבי משלן בניהול של כריסטוף אריבר.

==קישורים חיצוניים==

* 

קטגוריה:אוברן-רון-אלפ: ערים
קטגוריה:אתרי סקי בצרפת
קטגוריה:יישובים שהוקמו ב-1989
תאודור ת'רסטון גיר

תאודור ת'רסטון גיר (באנגלית: Theodore Thurston Geer; ) היה פוליטיקאי אמריקאי מאורגון, איש המפלגה הרפובליקנית, שכיהן כמושל אורגון העשירי (הראשון שנולד בתחומי המדינה) בשנים 1899–1903. הוא כיהן בעת שבית המחוקקים של המדינה אימץ את "שיטת אורגון", שהייתה מערכת של יוזמות חקיקה של האזרחים ומשאלי עם, שבעקבותיה הלכו רבות ממדינות ארצות הברית. טרם היבחרו כמושל, כיהן גיר כחבר בית הנבחרים של אורגון, כולל זמן מה כיושב ראש הבית.
==ראשית חייו==
תאודור גיר נולד בגבעות ולדו שממזרח לסיילם, שהיו אז חלק מטריטוריית אורגון. הוריו, הרמן ג'ונסון גיר וסינתיה אן אאוף, נפרדו כאשר הוא היה בן 14. גיר התחנך בבתי הספר של סיילם ולמד באוניברסיטת וילמט שבעיר.
לאחר פרידת הוריו הוא החל לעבוד, וב-1866 עבר עם אביו לעמק גרנד רונד. כאשר חי במזרח אורגון, כתב גיר מכתבים לעיתון בלו מאונטיין טיימס. ב-1877 הוא שב לעמק וילמט ולגבעות ולדו, שם הוא עסק בחקלאות.
==קריירה פוליטית==
ב-1880 נבחר גיר לבית המחוקקים של אורגון כנציג מחוז מריון. ב-1889 הוא שב לבית המחוקקים לתקופת כהונה נוספת, כיהן בו עד 1893, וב-1891 כיהן כיושב ראש הבית. ב-1897 הוא היה בחבר האלקטורים.

ב-1898 נבחר גיר כמושל אורגון העשירי במקומו של ויליאם פיין לורד, לאחר שניצח את מועמד המפלגה הדמוקרטית והמפלגה הפופוליסטית ו. ר. קינג. כמושל מטעם המפלגה הרפובליקנית הוא כיהן תקופת כהונה אחת מינואר 1899 ועד ינואר 1903. גיר היה המושל העשירי של אורגון, והראשון שנולד בתחומי המדינה.

גיר תמך בתיקון הראשון לחוקת אורגון משנת 1857 שמיסד את מערכת היוזמות החקיקתיות של האזרחים ואת משאלי העם במדינה. התיקון עבר על ידי בית המחוקקים ב-1899 וב-1901, ואושר על ידי ציבור המצביעים במדינה ב-1902. בהתמודדות שלו לתקופת כהונה שנייה כמושל ב-1903 לא עלה בידו של גיר להיבחר.
==שנותיו האחרונות==
גיר נודע כמשתתף נלהב ב"שיגעון האופניים" של שנות ה-90, וכמושל הוא חתם ב-1899 על חוק "שבילי האופניים" שעבר בבית המחוקקים המדינתי ושיצר רשת של שבילי אופניים ברחבי אורגון. הוא רכב באופן קבוע על אופניו מביתו ועד לקפיטול המדינתי, מרחק של 15 ק"מ.

לאחר שסיים את כהונתו כמושל, עבד גיר כעורך העיתון Oregon Statesman בשנים 1903–1905, ולאחר מכן ועד 1908 החזיק בבעלותו את העיתון Pendleton Tribune. ב-1908 עבר גיר לפורטלנד, שם הוא פרסם ב-1912 את ספרו "50 שנה באורגון". בהמשך עבד גיר בעסקי המקרקעין.

תאודור ת'רסטון גיר נפטר בפורטלנד ב-21 בפברואר 1924. הוא נטמן בבית הקברות רוז סיטי שבעיר.

==קישורים חיצוניים==

* 

==הערות שוליים==

קטגוריה:מושלי אורגון
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה המחוקקת של אורגון
קטגוריה:עיתונאים אמריקאים
קטגוריה:בוגרי אוניברסיטת וילאמט
קטגוריה:אמריקאים שנולדו ב-1851
קטגוריה:אמריקאים שנפטרו ב-1924
ברונו פרנץ שטראוב

ברונו פרנץ שטראוב (בהונגרית: Straub Ferenc Brunó; 5 בינואר 1914, אוראדיה–15 בפברואר 1996, בודפשט) היה ביוכימאי ופוליטיקאי הונגרי. היה הנשיא האחרון של המועצה הנשיאותית של הרפובליקה העממית ההונגרית בשנים 1988–1989.

== ביוגרפיה ==
ברונו פרנץ שטראוב נולד באוראדיה, אז בתחומי האימפריה האוסטרו-הונגרית, כיום ברומניה. בשנת 1937 הוא סיים פקולטה לביולוגיה באוניברסיטת סגד ובשנת 1945 התמנה לפרופסור. בשנת 1949 שטראוב התמנה למנהל מכון לביוכימיה באוניברסיטת זמלווייס.

במקביל הוא היה פעיל במוסדות אקדמיה למדעים של הונגריה ופעמיים מונה לסגן נשיא האקדמיה. בשנים 1970–1978 הוא עמד בראש המרכז הביולוגי של אקדמיה למדעים בסגד. ביחד עם ינה ארנסט הוא היה עורך ראשי של כתב עת הונגרי בתחום ביוכימיה.

מחקריו של שטראוב התרכזו בחקר פעילות השריר ופעילות חלבונית. הוא כתב מספר ספרים בנושא. הוא גילה אקטין בהיותו מדען צעיר בסגד.

לאחר סיום מלחמת העולם השנייה שטראוב היה חבר במפלגת העובדים ההונגרית. לאחר המרד ההונגרי הוא עזב את המפלגה ולא היה חבר באף מפלגה. בשנת 1985 הוא נבחר לפרלמנט ההונגרי. בשנת 1988 בהיותו בסבב הרצאות בארצות הברית הוא קיבל הודעה שהתמנה ליושב ראש מועצה נשיאותי של הונגריה. זה היה תפקיד של ראש מדינה באותה התקופה. הוא כיהן בתפקיד עד לשנת 1989 כאשר חוקת הונגריה השתנתה.

על פעילותו המדעית שטראוב קיבל מספר עיטורים לרבות פרס קושוט בשנים 1948 ו-1958.

== קישורים חיצוניים ==

* [https://www.xwhos.com/person/bruno_ferenc_straub-whois.html ביוגפריה]

קטגוריה:ביוכימאים הונגרים
קטגוריה:חברי הפרלמנט ההונגרי
קטגוריה:הונגרים שנולדו ב-1914
קטגוריה:הונגרים שנפטרו ב-1996
הצד השני

הצד השני הוא סרט קולנוע קצר ישראלי מ-1968 בבימויו של אורי זוהר, המספר על קבוצת אנשים התקועה על שפת מעבר החצייה באור אדום ושואפת לעבור לצד השני.

==עלילה==
הסרט הוא בעל אופי חדשני, בלתי קונבנציונלי לזמנו, בסגנון אוונגרדי.

הסרט מתאר ניסיון נואש ומתסכל של קבוצת הולכי רגל לחצות רחוב סואן בתל אביב, חרף "סירובם" העקשן של הרמזורים להתחלף מאור אדום לאור ירוק.

==שחקנים ==
* זאב רווח
* מרדכי (פופיק) ארנון
* ניסים עזיקרי
* דבורה דותן
* גבי עמרני
* גברי בנאי
* שייקה לוי
* ישראל פוליאקוב
* אמיר אוריין
* שמעון בר
* אושיק לוי
* חנן גולדבלט
* צבי שיסל
* דודיק סמדר
* רמי דנון
* יגאל בורשטיין
* ציפי שביט
* שלמה וישינסקי
* בועז דוידזון
* אורי זוהר
* אילן תורן
* זכריה מנצור
* אן טוכמאייר
* אורנה שיק-בנאי
* עליזה יצחקי

==הפקה==
הסרט הוסרט על גבי הסט של הסרט הישראלי "תעלת בלאומילך" בבימויו של אפרים קישון, שנבנה במיוחד באולפני הרצליה, ושעמד בפני התחלת ההפקה. אורי זוהר פנה לאפרים קישון בבקשה להשתמש בסט המוכן - המשחזר את רחוב אלנבי בתל אביב - והעומד בלא שימוש זמני, ביום צילומים אחד, ביום השבת, ואפרים קישון נענה ברצון לבקשתו<ref></ref>.

הסרט ייצג את ישראל בקטגוריית הסרט הקצר בפסטיבל ברלין לקולנוע ב-1969.

==קישורים חיצוניים==

* [https://jfc.org.il/movie/42311-2/ הסרט המלא לצפייה] ב[https://jfc.org.il/חיפוש-אומנותי/ אתר ארכיון ישראלי לסרטים - סינמטק ירושלים]
* 
* 
* 
* [https://www.archives.gov.il/archives/Archive/0b07170680319da6/File/0b0717068085d667 בקשת חברת אורי זהר את אברהם דשא בע"מ מהמועצה לבקורת סרטים ומחזות, להרשאת הקרנת הסרט "הצד השני" בישראל], בארכיון המדינה
* 

== הערות שוליים ==

קטגוריה:סרטי 1968
קטגוריה:סרטי אורי זוהר
קטגוריה:סרטים ישראליים
קטגוריה:סרטים קצרים
קטגוריה:סרטים ישראליים קצרים
קטגוריה:סרטים ישראליים משנת 1968
התפרצות הר הגעש הונגה טונגה (2022)

ההתפרצות הגעשית בדרום [[האוקיינוס השקט]]
התפרצות הר הגעש הונגה טונגה אירעה ב-15 בינואר 2022. ההתפרצות יצרה ענן אפר, גז וקיטור שהגיע לגובה 20 קילומטרים. הסקר הגאולוגי של ארצות הברית העריך שההתפרצות גרמה לרעידת אדמה בעוצמה של 5.8 שבעקבותיה נוצרו גלי צונאמי בטונגה, בפיג'י, ונואטו ובסמואה האמריקנית. הגלים הגיעו בשיאם לגובה של 1.5-1 מטרים. גלים גבוהים נצפו גם בקליפורניה ובחופי דרום אמריקה ומספר יישובים פונו בדרום יפן.

== רקע ==
הונגה טונגה הוא הר געש תת-ימי הממוקם כ-30 ק"מ דרומית לאי פונואפו המשתייך לטונגה.

הוא חלק מקבוצת הרי געש פעילה מאוד הנקראת "רכס טונגה" ומתנשאת מניו זילנד עד מזרחית לפיג'י. הר הגעש נמצא 100 ק"מ מעל אזור סייסמי פעיל. גובהו של ההונגה טונגה 149 מטר ושטחו 390 דונם.

ב-20 בדצמבר 2021 נרשמה התפרצות ראשונה<ref></ref>.

== ההתפרצות ==
ב-15 בינואר, בשבת בבוקר, אירעה התפרצות חזקה יותר בהר שהובילה לרעידת אדמה ולגלי צונאמי בגובה של יותר ממטר ששטפו את חופי האי טונגה, הממוקם ממזרח לאוסטרליה ומצפון לניו זילנד. גלי צונאמי הכו גם בפאגו פאגו. לפי הערכות הפיצוץ הוולקני הגיע לגובה של כ-5 ק"מ. מדיווחים נוספים שהגיעו נודע כי עננות האבק והגזים שהשתחררו בעת הפיצוץ הגיעו אף לגובה של כ-20 ק"מ. הסקר הגאולוגי של ארצות הברית העריך שההתפרצות גרמה לרעידת אדמה בעוצמה של 5.8 שבעקבותיה נוצרו גלי צונאמי בטונגה, בפיג'י, ונואטו ובסמואה האמריקנית.

התפרצות הר הגעש התת-ימי גרמה לגלי ענק. בשל ניתוק התקשורת בארכיפלג טונגה, ממדי הנזקים טרם התבהרו בימים הראשונים, וארגוני סיוע התקשו להגיע.

ההתפרצות הייתה כל כך עוצמתית, עד שניתן היה לשמוע אותה בניו זילנד, השוכנת 2,383 ק"מ ממדינת האיים שבה חיים כ-105 אלף תושבים.

אזורים רבים באיי טונגה כוסו באפר וולקני. לפי דיווחים, האפר זיהם את אספקת המים והצורך במים נקיים הפך לחיוני. על פי ארגוני סיוע, הרשויות קראו לתושבים לשתות מים מבקבוקים ולכסות את פניהם במסיכות בשל זיהום האוויר. הצלב האדום הבינלאומי העריך כי עד 80 אלף תושבים הושפעו מאסון הטבע.

מספר יישובים פונו בדרום יפן. גלים גבוהים שהגיעו בשיאם ל-1.5 מטרים והצפות נצפו גם בחופי קליפורניה ודרום אמריקה. בטונגה, טופו השישי, פונה מהארמון המלכותי בבירה והתקשורת מהממלכה נותקה כליל. בתים רבים באיים החיצוניים של טונגה ובחוף נהרסו. שלושה אנשים מתו בטונגה כתוצאה מהצונאמי ובהם אישה בריטית אחת<ref></ref>. בנוסף, שניים טבעו למוות בעקבות גל גדול שפגע בהם בצפון פרו, מרחק של כ-10,000 ק"מ משם<ref></ref>. ההתפרצות גם הותירה את מרבית האי הוולקני שנוצר מההתפרצות הקודמת של הונגה טונגה מתחת למים.

== קישורים חיצוניים ==

* 
*
*
* 
* 

== הערות שוליים ==

קטגוריה:האוקיינוס השקט
קטגוריה:התפרצויות געשיות
קטגוריה:אסונות טבע ב-2022
קטגוריה:טונגה: גאוגרפיה